Evit an  Trans eo kroget an traoù gant an arz, rak-se, kement a vez graet war dachenn ar sevenadur a heñch an dud war-zu sonerezhioù an Trans.    A-ziwar pe da-geñver ur sonadeg, hag a zo ur choulz dibar ma kej an arzourien gant ar sellerien, e ro an obererezhioù sevenadurel un digarez damprouiñ darempredoù nevez etre an arvesterien hag ar festival.    Azalek miz Du eo bet pedet annezidi an departamant gant KALEIDOSKOP dober anaoudegezh, tost-tre ouzh ar gêr, gant un dibab arvestoù eus ar festival : sonadegoù An Trans o vale bro, abadennoù dañs, atalieroù... War ar memes tro e stago strolladoù re yaouank da seveniñ an obererezh a gaso anezho betek kreizig-kreiz Tachenn an Diskouezadegoù men em gavint gant perzhidi SEVENADUR(IOÙ) EN TRANS (re 16-25 bloaz eus Meurgêr Roazhon) evit soubañ er muzik tri devezh-pad.    Gwelet dre laer penaos e  vez aozet ar festival hag ar pezh a vez kuzhet dre gustum, sed aze ivez ar pezh a ginnig TUD HA TRAOÙ DA WELET dar pennoù kurius, gant gweladennoù hag emgavioù « diouzh ar choant ». A-hend-all e kaver gant SKOUARN AR GWAZI , dre an diaz-ditouroù hag ar chendivizoù-sonadegoù, peadra da challout anaout hiroch an abadennoù liesseurt a vo en Trans.    Lakaet e vezer danaout hiroch an traoù bepred gant  KEJAÑ HAG ESKEMM SOÑJOÙ , a ro digarez da gendivizout war an tachennoù sevenadurel a vremañ ha, kement ha mont pelloch, da brederiañ war ar chemmoù bras a zegouezh en hor chevredigezh hiziv an deiz.    Er Gêriadenn eo staliet AN TRANS O DEUS SOÑJ, re-bar dun nor dantren er festival, a zo bet stummet evel pa vefe ur savenn hag a locher diwarni evit kevreañ ouzh hor bedoù a bep seurt, hag a sikour an dud ivez danaout hon istor, a zegas da soñj eus daveoù arzel pouezus dre lakaat a-wel dan holl al labour renabliñ ha niverelaat bet graet war dielloù an dek vloaz kentañ eus ar festival.    Hag evit echuiñ, a-drugarez dAN TRANS ER PRIZONIOÙ e challo prizonidi Roazhon kemer perzh en Trans Musicales da-geñver sonadegoù, gant an arzourien hon eus pedet ar bloaz-mañ, hag a vo aozet en toulloù-bach.    Klask a ra neuze an obererezhioù sevenadurel, a zo heñvel a-walch ouzh un aerouant e seizh penn, mont davet an holl arvesterien, forzh peseurt re e vefent, ha no deus ken pal nemet degemer anezho ha heñchañ anezho e-kerzh o beaj souezhus war-zu ar pep nevesañ a vez krouet war dachenn ar sonerezh.    Darempred : erwangouadec{at}lestrans.com / 02 99 31 12 10